google/wiki40b huggingface dataset:
Hassan bin Husin

Hassan bin Husin yang berasal dari Gunung, Kelantan Darul Naim, adalah pengasas Silat Gerak Kuntau. Hassan Bin Hussin telah berguru secara terus dengan datuk sebelah ayahnya iaitu Putih (Lang Merah) dari Perguruan Silat Lang Merah dan juga telah berguru secara terus dengan datuk sebelah ibunya iaitu Gee Sing (Che Kob) dari Perguruan Kuntau Gee Sing. Melalui gabungan dua perguruan inilah, akhirnya Hassan bin Hussin telah mengasaskan perguruan Seni Silat Gerak Kuntau.
Kampung Bohor Gandil

Poskod

Poskod yang digunakan di Kampung Bohor Gandil adalah 01000.
Dholka

Demografik 2001

Menurut bancian India pada tahun 2001, Dholka memiliki bilangan penduduk seramai 53,792. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Dholka memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 57% lelaki dan 43% wanita mampu membaca. 12% dari populasi berusia di bawah 6 tahun. (2001)
Murtas

Murtas merupakan sebuah kawasan perbandaran yang terletak di wilayah Granada, Andalusia, Sepanyol
Montfort-le-Gesnois

Montfort-le-Gesnois merupakan sebuah komun di jabatan Pays-de-la-Loire di barat-laut Perancis.
Red Blooded Woman

Video muzik

Video muzik untuk lagu ini telah diarahkan oleh Jake Nava, yang juga pernah mengarahkan video muzik untuk Beyoncé, Britney Spears, Mariah Carey, Kelis, dan Spice Girls.
Ia menjalani pengambaran di Los Angeles, Amerika Syarikat pada 2003.
Saint-Mammès

Saint-Mammès ialah sebuah komun yang terletak di komun Seine-et-Marne di utara-tengah Perancis.
Marguerite Marsh

Biografi

Marsh merupakan anak sulung kepada S. Charles Marsh dan May T. Warne yang dilahirkan di Lawrence, Kansas, dan meninggal dunia di Bandar Raya New York akibat komplikasi bronkus dan paru-paru berair. Beliau merupakan kakak kepada Mae Marsh dan jurugambar sinematik, Oliver T. Marsh.
Margeurite Marsh dilaporkan menetap bersama ibunya, May, dan bapa tirinya, William Hall. Beliau turut pernah berkahwin dengan Donald Loveridge dan dikurniakan seorang anak perempuan, Leslie Loveridge. Anaknya pernah muncul dalam filem The Battle of Elderbush Gulch (1913) bersama adik Marguerite, Mae.
Gorgeous

Plot

Filem ini mengisahkan tentang wanita muda dan cantik yang bernama Bu yang menjumpai surat romantis dalam botol dekat restoran keluarganya di Taiwan. Selepas membaca surat dalam botol tersebut, dia pun pergi ke Hong Kong untuk menemukan jodohnya. Di sana dia berjumpa dengan Albert. Merasa kesian pasa Bu, Albert pun membawanya ke tempat kerjanya. Di mana dia jatuh cinta pada seorang yang kaya-raya iaitu Chan. Tapi ketika musuh Chan iaitu Lou mengetahui Chan memiliki cinta baru dia mencuba untuk merosak kebahagian mereka.
Limpas

Poskod

Poskod yang digunakan di Limpas adalah 45257. Terdapat buah desa di dalam daerah kecamatan Patrol.
Perlumbaan auto

Permulaan perlumbaan

Perlumbaan bermula tidak lama selepas kejayaan membina automobil berkuasa petrol yang pertama. Perlumbaan pertama yang diatur adalah pada 28 April, 1887 oleh ketua pengarang akhbar di Paris, Le Vélocipède, Monsieur Fossier. Jarak perlumbaan adalah 2 kilometer bermula dari Jambatan Neuilly ke Bois de Boulogne. Perlumbaan ini dimenangani oleh Georges Bouton dari syarikat De Dion-Bouton, dengan memandu kereta yang beliau bina bersama-sama Albert, the Comte de Dion. Walau bagaimanapun, di sebabkan hanya beliau yang hadir untuk bertanding peristiwa ini sukar untuk diputuskan sama ada ia adalah sebuah perlumbaan ataupun tidak.
Tatabahasa transformasi generatif

Dalam lingusitik, aliran transformasi generatif (TG) ialah satu aliran mazhab pengkajian bahasa yang telah dikemukakan oleh Noam Chomsky. Beliau merupakan seorang profesor lingustik yang menyumbangkan buah fikirannya di Massachusetts Institute of Technology. Aliran TG yang dikemukakan oleh Chomsky ini diperkenalkan olehnya melalui penerbitan sebuah monograf yang bertajuk Syntactic Structure, pada tahun 1957. Kemudian, teori TG ini diperbaik oleh Chomsky melalui bukunya, Aspect of the Theory of Syntax.
TG memberi tumpuan terhadap bidang sitaksis (ayat) serta mengutamakan bidang semantik(makna). Dasar utama teori ini ialah dengan menganggap bahawa setiap ayat yang dihasilkan sebenarnya mengandungi dua peringkat. Peringkat-peringkat tersebut ialah struktur dalaman dan struktur permukaan.
Struktur dalaman ialah struktur yang mengandungi ayat dasar atau ayat inti. Struktur permukaan pula ialah struktur yang telahpun mengalami perubahan daripada struktur dalamannya dan merupakan bentuk ayat yang dituturkan oleh seseorang penutur.
Mengikut hukum TG, struktur dalaman dan struktur permukaan diterbitkan oleh dua rumus tatabahasa. Rumus-rumus tersebut ialah Rumus Struktur Frasa (RSF) dan Rumus Transformasi. RSF akan membentuk ayat pada struktur dalaman, manakala Rumus Transformasi pula akan menerbitkan ayat pada peringkat permukaan. Ayat-ayat yang terhasil daripada kedua-dua bentuk tersebut biasanya tidak mempunyai persamaan. Ayat yang terhasil daripada struktur dalaman akan menjadi input kepada pembentukan ayat pada peringkat permukaan.

   Rumus Struktur Frasa (RSF) --> Rumus Transformasi
Rumus Transformasi itu pula mempunyai keupayaan untuk meggugur, menambah, menyusun semula, dan mengubah unsur-unsur kata yang terdapat dalam sesuatu ayat.
Salah laku jalan raya

Salah laku jalan raya bermaksud tindak tanduk pengguna jalan raya yang salah, dan mungkin membawa kepada kemalangan jalan raya. Dalam konteks etika salah laku jalan raya biasanya berkait dengan sikap pengguna jalan raya dan bukan kemahiran pengguna jalan raya itu sendiri.
Salah laku jalan raya merupakan sesuatu yang mengancam keselamatan jalan raya dan pengguna jalan raya. Terdapat kajian yang mengatakan bahawa faktor manusia merupakan faktor tunggal dalam 57% daripada kemalangan jalan raya. Daripada itu, masalah ini haruslah diberi perhatian daripada pelbagai pihak.

Kesimpulan

Salah laku jalan raya merupakan pekara yang berkaitan dengan sikap pengguna jalan raya. Dari segi etika pekara ini berpunca daripada keperibadian pengguna jalan raya yang buruk, penyusunan tatatingkat nilai yang bermasalah dan juga pelbagai masalah psikologi yang memecahkan benteng moral pemandu. Bagi menyelesaikan masalah salah laku jalan raya, pihak yang berkenaan seharusnya tidak mengambil pendekatan penyelesaian mudah seperti berkempen. Sebaliknya, pihak berkenaan seharusnya mengambil pendekatan menyeluruh seperti mengambil pendekatan “ 3 P”, iaitu pendidikan, pengundangan dan penyelidikan. Akhir sekali, pengguna jalan raya disaran supaya lebih berbudi bahasa dan sentiasa mengelakkan diri daripada terlibat dalam salah laku jalan raya.
Tumbuhan sesawi

Tumbuhan sesawi atau pokok mustard adalah mana-mana spesies tumbuhan dalam genera Brassica dan Sinapis. Biji sesawi digunakan sebagai rempah. Mengisar dan mencampurkan biji dengan air, cuka, atau cecair lain, mewujudkan perasa kuning dikenali sebagai mustard siap. Bijinya juga boleh ditekan untuk membuat minyak mustard, dan daunnya boleh dimakan sebagai sawi.

Sejarah

Walaupun beberapa jenis tumbuh-tumbuhan sawi adalah tanaman yang mantap dalam zaman Hellenistik dan Romawi, Zohary dan Hopf menyatakan: "Terdapat hampir tidak ada rekod arkeologi yang wujud untuk sebarang tanaman ini." Sawi bentuk liar dan saudaranya, lobak putih dan turnip, boleh didapati di barat Asia dan Eropah, mencadangkan pendomestikan mereka berlaku di suatu tempat di kawasan itu. Walau bagaimanapun, Zohary dan Hopf menyimpulkan: "Cadangan tentang asal-usul tumbuhan ini semestinya berdasarkan pertimbangan linguistik."

Kepelbagaian

Sesawi putih sederhana (Sinapis hirta) tumbuh liar di Afrika Utara, Timur Tengah dan Eropah Mediterranean, dan telah merebak lebih jauh dengan penanaman yang lama; sesawi timur (Brassica juncea), berasal dari kaki Himalaya, ditanam secara komersial di India, Kanada, UK, Denmark, dan AS; sesawi hitam (Brassica nigra) ditanam di Argentina, Chile, Amerika Syarikat dan beberapa negara-negara Eropah. Kanada dan Nepal adalah pengeluar biji sesawi utama dunia, di antara mereka merupakan sekitar 57% daripada pengeluaran dunia pada tahun 2010.
Penyelidikan terkini telah mengkaji jenis sesawi dengan kandungan minyak yang tinggi untuk kegunaan dalam pengeluaran biodiesel, bahan api cecair yang boleh diperbaharui serupa dengan bahan api diesel. Biodiesel diperbuat daripada minyak sesawi mempunyai ciri aliran sejuk yang baik dan penarafan setana. Saki baki selepas memerah minyak juga telah didapati berkesan sebagai racun perosak yang bagus.
Hubungan genetik yang menarik antara pelbagai spesies sesawi telah diperhatikan, dan digambarkan sebagai segi tiga U.
Saint-Loup-Géanges

Saint-Loup-Géanges ialah komun di jabatan Saône-et-Loire dan di kawasan Bourgogne di timur Perancis.
Binsfeld

Binsfeld merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
Ikujinashi Masquerade

Latar belakang

Single ini dikeluarkan dalam empat edisi: Jenis A, Jenis B, Jenis C, dan Jenis D (edisi teater).
Lagu unggulan single ini, "Ikujinashi Masquerade" pertama kali dibawakan secara solo di depan umum pada festival idola Sashihara Rino Produce Dai-ichi yubi Matsuri: Idol Rinji Soukai, 25 Jun 2012. Dua lagu pada single ini, "if no mousou" dan "Tooi Machi e", liriknya ditulis sendiri oleh Sashihara.

Anrire

Pada single kali ini Sashihara ditemani unit bernama Anrire (アンリレ ) Yang dianggotai tiga ahli AKB48. Nama unit ini berasal dari nama depan ketiga anggotanya, Iriyama Anna (An), Kawaei Rina (ri), Kato Rena (re). Ketiga anggota Anrire tampil sebagai penari dan tidak ikut menyanyi.
Lagu "Ikujinashi Masquerade" pertama kali dipertunjukkan berempat di depan awam pada acara muzik khas 'Hey! Hey! Hey! Music Champ yang ditayangkan secara langsung dari Odaiba, Tokyo. Walaupun single ini adalah single solo Sashihara, kedudukan tengah ditempatkan oleh Kawaei Rina dan dua anggota Anrire lain, sedangkan Sashihara ditempatkan di belakang. Kawaei Rina juga menduduki kedudukan tengah pada video muzik dan gambar sampul Jenis A. Pada gambar sampul Jenis A, Sashihara ditempatkan paling belakang, di sebelah kanan.

Pretasi dalam carta Oricon

Sehari sebelum dirilisnya, jumlah keseluruhan jualan hari pertama single ini dianggarkan sebanyak 28,000 salinan, dan terus menduduki tempat kedua tangga single Oricon 16 Oktober 2012. Urutan nombor satu ditempati oleh single "Electric Boy" dari Kara yang dikeluarkan pada hari yang sama.
Jumlah penjualan tahap pertama single ini dianggarkan sebanyak 68,000 salinan, sehingga menduduki tempat nombor satu tangga single mingguan Oricon 29 Oktober 2012. Sashihara mencatatkan diri sebagai artis solo ketiga dari kumpulan AKB48 yang berjaya menempatkan singelnya di urutan nombor satu tangga single mingguan Oricon selepas Maeda Atsuko dengan lagunya Flower dan Itano Tomomi dengan "Fui ni".
Nieul-le-Dolent

Nieul-le-Dolent ialah sebuah komun di jabatan Vendée di wilayah Pays de la Loire barat Perancis.
Karang Jaya, Teras Terunjam

Poskod

Poskod yang digunakan di Karang Jaya adalah 38768. Terdapat 8 buah desa di dalam daerah kecamatan Teras Terunjam.
Genang air

Genang air adalah penakungan air apabila tanah tepu air. Tanah boleh dikatakan genang air apabila muka air tanah air bawah tanah terlalu tinggi untuk membenarkan air terus menyusup masuk.
Ramgarh

Geografi

Ramgarh terletak di 23.92°U 73.95°T. Terletak di aras ketinggian purata 306 meter (1,004 ka).

Demografi

Menurut bancian India pada tahun 2001, Ramgarh mempunyai penduduk seramai 28,431 orang. Lelaki menguasai sebanyak 51% daripada jumlah penduduk dan wanita 49%. Ramgarh mempunyai kadar celik huruf purata sebanyak 59%, rendah daripada purata kebangsaan, 59.5%: kadar celik huruf lelaki adalah 69%, dan wanita 48%. Di Ramgarh, 18% daripada penduduknya adalah berumur bawah 6 tahun.
Chapar

Demografik 2001

Menurut bancian India pada tahun 2001, Chapar memiliki bilangan penduduk seramai 18,559. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Chapar memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 56% lelaki dan 44% wanita mampu membaca. 14% dari populasi berusia di bawah 6 tahun. (2001)
Wilhelm Conrad Röntgen

Wilhelm Conrad Röntgen (27 Mac 1845 – 10 Februari 1923) ialah ahli fizik dan jurutera mekanik berbangsa Jerman Usaha beliau menemukan sinar X yang menggembar-gemburkan zaman fizik moden dan memperbaharukan kedoktoran diagnostik menjadi faktor kemasyhuran beliau yang menerima Hadiah Nobel dalam Fizik pertama pada tahun 1901.

Ringkasan hidup

Rontgen mendapat pengajiannya di politeknik di Zurich dan kemudian menjadi profesor pensyarah fizik di Universiti Strasbourg (1876-79), Giessen (1879-88), Wurzburg (1888-1900), dan Munich (1900-20). Penelitiannya juga termasuk karya penulisan mengenai keanjalan, tindakan rerambut pada cecair, suhu gas tertentu, kekonduksian pada hablur, penyerapan haba gas, dan piezoelektrik.
Pada 1895, saat melakukan percubaan dengan aliran arus elektrik dan tabung gelas yang dikosongkan sebahagian (tabung sinar katod), Roentgen mengamati bahawa potongan barium platinosianida yang berdekatan melepaskan sinar ketika tabung itu dioperasikan. Beliau merumuskan teori bahawa saat sinar katod (elektron) menembus dinding gelas tabung, beberapa radiasi yang tidak diketahui terbentuk yang melintasi ruangan, menembusi bahan kimia, dan menyebabkan pendafluoran. Pengamatan lebih lanjut mendapati bahawa kertas, kayu, dan aluminium di antara bahan lainnya kelihatan lutsinar apabila dipancarkan pada sinar ini. Beliau menemukan bahawa sinaran tersebut mempengaruhi plat fotografi, dan tidak secara nyata menunjukkan beberapa sifat cahaya, seperti pantulan atau pembiasan, lalu beliau tersilap berfikir bahawa sinar itu tidak berhubungan pada cahaya. Dalam pandangan pada sifat yang tidak pasti itu, beliau menyebut fenomena sinaran X, walau juga dikenal sebagai sinaran Roentgen. Beliau mengambil fotografi sinar-X pertama, dari bahagian dalam objek logam dan tulang tangan isterinya, Anna Ludwig.
Penulisan pertama beliau mengenai penemuan ini bertajuk Ueber eine neue Art von Strahlen ("Perihal Suatu Jenis Sinaran Baru") diterbitkan pada 28 Disember 1895, laporan ini pula dihebahkan sebuah akhbar dari Austria tidak lama kemudian pada 5 Januari 1896. Röntgen diberikan anugerah ijazah Kedoktoran Perubatan kehormat oleh Universiti Würzburg atas penemuan ini. Beliau menerbitkan sebanyak tiga buah laporan mengenai sinar X secara keseluruhannya antara tahun-tahun 1895 dan 1897. Beliau kini dianggap sebagai "bapa radiologi", yakni bidang perubatan yang melibatkan pengimejan sinaran X untuk mengesan penyakit.
Röntgen meninggal dunia akibat karsinoma usus pada 10 Februari 1923.

Keluarga

Röntgen berkahwin dengan Anna Bertha Ludwig pada tahun 1872 (meninggal tahun 1919). Mereka bersama membesarkan seorang anak angkat daripada abang Anna bernama Josephine Bertha Ludwig pada tahun 1887. Beliau mewarisi kekayaan bernilai 2 juta Reichsmark daripada mendiang ayahnya, namun inflasi yang berlaku berikutan Perang Dunia Pertama menyebabkannya muflis lalu beliau menghabiskan sisa hidupnya di kediaman peribadinya di Weilheim, berdekatan Munich.
Kampung Teluk Ira

Poskod

Poskod yang digunakan di Kampung Teluk Ira, Temerloh, Pahang ialah 28000.
Mikroinsurans

Mikroinsurans merupakan perlindungan khusus  terhadap kejadian tidak diingini yang tertentu untuk bayaran premium yang setimpal dengan kemungkinan dan kos risiko berkenaan. Definisinya sama sekali dengan insurans biasa kecuali bagi golongan sasaran, iaitu golongan berpendapatan rendah. Populasi sasaran biasanya terdiri daripada golongan yang disisihkan oleh skim insurans komersial dan sosial arus perdna di samping mereka yang sebelum itu tidak mampu membeli polisi insurans yang bersesuaian.
Pakuhaji, Ngamprah

Poskod

Poskod yang digunakan di Pakuhaji adalah 40552. Terdapat buah desa di dalam daerah kecamatan Ngamprah.
Santa Claus

Santa Claus, juga dikenali sebagai Santo Nicholas, Bapa Krismas, Kris Kringle, atau cuma Santa sahaja merupakan figura yang asal-usulnya penuh dengan legenda, sejarah, dan disebut dalam budaya rakyat sebagai pembawa hadiah ketika hari sebelum atau malam Krismas (24 Disember). Bagaimanapun, di sesetengah negara Eropah, kanak-kanak menerima hadiah mereka pada 6 Disember iaitu Hari Santo Nicholas. Legenda ini mungkin berdasarkan kisah-kisah hagiografi mengenai tokoh Santo Nicholas yang bersejarah.
Secara umumnya, Santa Claus digambarkan sebagai lelaki tua berjanggut putih, gemuk dan periang, memakai pakaian serba merah dengan manset dan kolar berwarna putih dengan tali pinggang kulit dan but hitamnya, sambil membawa beg yang dipenuhi dengan hadiah. Gambaran figura tersebut menjadi terkenal di Amerika Syarikat dan Kanada pada abad ke-19 kerana pengaruh ketara sajak 1823 bertajuk "Kunjungan daripada St. Nicholas" dan karikatur daripada kartunis politik, Thomas Nast. Imej tersebut telah dikekalkan dan dikuatkan lagi melalui lagu, radio, televisyen, dan filem.
Satu legenda yang berkaitan dengan Santa menceritakan bahawa dia tinggal jauh di bahagian utara, di sebuah tempat yang dituruni salji sepanjang masa. Dalam versi Amerika, Santa Claus tinggal di Kutub Utara, manakala Bapa Krismas dipercayai tinggal di Finland. Butiran-butiran lain termasuklah dia sudah berkahwin dan tinggal bersama Puan Claus, membuat satu senarai kanak-kanak di seluruh dunia dan mengelaskan kanak-kanak itu mengikut perilaku mereka. Santa Claus akan menghantar hadiah, termasuk mainan, gula-gula, dan lain-lain kepada semua kanak-kanak yang berkelakuan baik di seluruh dunia dan kadang-kala arang atau kayu diberi kepada mereka yang nakal, dalam jangka masa satu malam dan dia menyelesaikan kerja berat ini dengan bantuan orang halus yang bekerja membuat mainan serta sembilan ekor rusa kutub boleh terbang yang menarik pedatinya. Santa Claus seringkali digambarkan mengucapkan perkataan "ho ho ho".
Pemupukan kepercayaan terhadap Santa Claus kepada kanak-kanak yang sekian lama juga menghadapi tentangan. Sesetengah penganut agama Kristian mendakwa bahawa tradisi Santa menyimpang daripada asal-usul keagamaan dan tujuan sebenar Krismas. Mereka yang lain pula merasakan bahawa Santa Claus ialah satu pembohongan yang besar, dan adalah tidak beretika untuk ibu bapa mengajar anak-anak mereka mempercayai kewujudan Santa. Ada juga yang menentang Santa Claus sebagai lambang pengkomersialan perayaan Krismas, atau suatu pencabulan terhadap tradisi kebangsaan mereka.

Tradisi dan amalan

Menulis surat kepada Santa Claus merupakan tradisi Krismas yang telah lama diamalkan oleh kanak-kanak.  Surat-surat ini mengandungi senarai permainan dan hasrat yang mereka minta daripada Santa Claus kerana berkelakuan baik. Santa Claus digambarkan memasuki rumah melalui serombong asap rumah untuk meletakkan hadiah-hadiah untuk kanak-kanak ini. 
Di kebanyakan negara barat yang menyambut Krismas, perkhidmatan pos mereka menerima surat yang dialamatkan kepada Santa Claus. Surat-surat ini kemudian dijawab oleh pekerja pos dan sukarelawan.
Sultanah Nur Zahirah

Anugerah

Raja Permaisuri Agong Tuanku Nur Zahirah dianugerahi Anugerah BrandLaureate Royal Quintessential oleh Asia Pacific Brands Foundation (APBF) pada satu majlis di Istana Terengganu pada 15 Julai 2011.
Anugerah itu disampaikan oleh Presiden The BrandLaureate Dr KK Johan. Turut hadir ialah CEO The BrandLaureate Chew Bee Peng dan anggota lembaga APBF.
Dalam membaca ucapan menjunjung kasih dan tahniah kepada Tuanku Permaisuri, Chew Bee Peng menyifatkan:
“Keprihatinan Tuanku terhadap kebajikan rakyat Malaysia diiktiraf banyak pihak dan amat dihargai dan Tuanku sentiasa menghulurkan bantuan kepada golongan yang memerlukan dan kurang bernasib baik.    “Menerusi pelbagai inisiatif kebajikan yang diusahakan Tuanku seperti Yayasan Tuanku Nur Zahirah,  membantu meningkatkan pendapatan dan taraf hidup pengukir tempatan di Terengganu dan pada masa yang sama membantu memperomosikan dan memulihara kraf dan warisan asli,”.
Order of the Golden Kite

Darjah Golden Kite (金鵄勲章 Kinshi Kunsho, secara harfiahnya Darjah Burung Helang Kembara Emas) ialah darjah kebesaran Empayar Jepun, dizahirkan pada 12 Februari 1890 oleh Maharaja Meiji "untuk memperingati Jimmu Tennō, Romulus Jepun." Ia secara rasminya dimansuhkan oleh Pemerintah Tertinggi Kuasa Bersekutu di Taklukan Jepun pada tahun 1947 selepas Perang Dunia II.

Simbolisme

Lencana ini memaparkan burung helang emas, utusan kami seperti yang digambarkan dalam kronikel purba Jepun Nihon Shoki, yang menolong Maharaja Jimmu mengalahkan musuh-musuhnya dalam pertempuran. Burung helang emas berdiri diatas sebuah bintang pecah lapan dengan 32 pancaran enamel merah. Dibawah burung terdapat dua perisai purba samurai bersilang, berenamel biru, berserta dua pedang bersilang berenamel kuning, dengan hulu pedang perak. Pada bahagian sebelah ialah halberd (enamel hijau dengan hiasan putih), berserta simbol mitsu tomoe Shinto diatas bendera merah. Bahagian belakang adalah kosong.
Lencana ini disadur emas bagi kelas 1-5 dan perak bagi kelas 5-7. Ia telah dipautkan pada reben berwarna biru hijau berserta satu jalur putih dibahagian tepi, dipakai sebagai selepang pada kanan bahu untuk kelas 1, sebagai kalung untuk kelas 2 dan 3, pada kiri dada untuk kelas 4 dan 5. Lencana bagi kelas 6 dan 7 tidak berenamel.
Bintang kelas 1 dan 2 serupa dengan lencana seperti yang dinyatakan diatas, tetapi dengan pancaran enamel merah dan kuning. Ia dipakai pada kiri dada oleh kelas 1 dan pada kanan dada oleh kelas 2.
Colindres

Colindres merupakan sebuah kawasan perbandaran di Sepanyol di Cantabria, di komuniti autonomi Cantabria.
Cecadu Bukit

Ciri-ciri

Cecadu Bukit ialah haiwan berdarah panas, dalam kumpulan kelas mamalia.

Taburan

Tiga contoh ditangkap pada April 1995 dari tanah tinggi Bario di Sarawak. A. alecto terhad di hutan montane melebihi 1000 [meter|m] di Semenanjung Malaysia, Sumatra dan Jawa. Di Borneo ia telah direkodkan di Gunung Kinabalu dan Banjaran Crocker di Sabah; Gunung Mulu dan Bareo di Sarawak (Payne et al. 1985 ).

Biologi dan ekologi

Dua betina dewasa dan satu jantan dewasa ditangkap di Bario dalam keadaan tidak membiak. Kitchener et al. (1990) melaporkan betina bunting ditangkap di Pulau Lombok pada bulan Oktober. Hill (1961) memerhati kebuntingan pada bulan Februari dan May di Semenanjung Malaysia. Medway (1978) merekodkan bahawa antara bulan Februari hingga Jun adalah tempoh membiak bagi spesies ini. Spesies ini kelihatannya terhad di hutan montane melebihi 1,000 m (Payne et al. 1985).

Pembiakan

Sebagaimana haiwan mamalia lain, Cecadu Bukit membiak dengan beranak, sekitar bulan Februari hingga Jun.
Sistem koordinat geografi

Sistem koordinat geografi membenarkan setiap lokasi di dunia ditentukan oleh tiga koordinat dalam sistem koordinat sfera yang dijajarkan dengan paksi putar Bumi.

Dimensi ketiga: Altitud, ketinggian, kedalaman

Untuk menetapkan sesuatu lokasi di permukaan bumi, dan di atas atau di bawahnya, sesorang harus juga menetapkan ketinggiannya yang ditakrifkan sebagai kedudukan tegak relatif lokasi tersebut dengan pusat sistem rujukan atau mana-mana takrif untuk permukaan bumi. Ini dinyatakan dari segi jarak tegak dari permukaan bumi tetapi oleh sebab terdapat kekaburan istilah "permukaan" dan "tegak", ia lebih biasanya dinyatakan secara relatif terhadap sesuatu datum yang ditakrifkan dengan lebih tepat, umpamanya min aras laut (sebagai tingginya di atas min aras laut) atau geoid (model matematik untuk bentuk permukaan bumi). Jarak ke pusat bumi boleh dipergunakan untuk kedudukan-kedudukan yang amat dalam mahupun untuk kedudukan-kedudukan di ruang angkasa.
Istilah-istilah lain yang digunakan, berasaskan jarak sesuatu titik dari permukaan bumi atau datum yang lain, termasuk altitud, ketinggian, dan kedalaman.

Koordinat geopegun

Satelit-satelit geopegun (umpamanya, satelit televisyen) terletak di atas khatulistiwa. Oleh itu, kedudukan relatifnya dengan Bumi dinyatakan dalam darjah longitud. Latitudnya tidak berubah dan adalah sentiasa sifar di atas khatulistiwa.